open-index/open-wikipedia-markdown huggingface dataset:
Madison (film)

***Madison*** er en amerikansk sportsdramafilm fra 2001, regissert av William Bindley. Filmen er basert på en sann historie om APBA vannfly-racing i 1970-årene. Den har Jim Caviezel i hovedrollen som en sjåfør som kommer ut av pensjonist-tilværelsen sin, for å lede det felles-eide racing-teamet i Madison, Indiana.

## Handling
Etter at en ulykke avslutter hans karriere som hydrofly-pilot, slår Jim McCormick (spilt av Jim Caviezel) seg inn som anleggsmekaniker, ektemann og far i den lille byen Madison, Indiana. Der begynner Jim å delta i vannfly-konkurranser.

## Skuespillere
* Jim Caviezel som Jim McCormick
* Jake Lloyd som Mike McCormick
* Mary McCormack som Bonnie McCormick
* Bruce Dern som Harry Volpi
* Paul Dooley som ordfører Don Vaughn
* Brent Briscoe som Tony Steinhardt
* Mark Fauser som Travis
* Reed Diamond som Skip Naughton
* Frank Knapp Jr. som Bobby Humphrey
* Chelcie Ross som Roger Epperson
* Byrne Piven som George Wallin
* William Shockley som Rick Winston
* Matt Letscher som Owen
* Richard Lee Jackson som Buddy Johnson
* Kristina Anapau som Tami Johnson
* Vincent Ventresca som Walker Greif
* Cody McMains som Bobby Epperson
* John M. Watson Sr. som Walter
* James Andelin som Merle
* Carl Amari som Jake Merrill

## Referanser


## Eksterne lenker
*
Nynne (film)

***Nynne*** er en dansk filmkomedie fra 2005, regissert av Jonas Elmer etter et manus av Mette Heeno, Henriette Lind, Lotte Thorsen og Anette Vestergaard. Filmen er basert på dagbokspalten *Nynnes dagbok* av den fiktive, alenemoren med samme navn i *[[Politiken]]*.

Filmen ble etterfulgt av TV-serien *[[Nynne (TV-serie)|Nynne]]*.

## Handling
Nynne er en dansk versjon av Bridget Jones. Hun elsker shopping, å sladre med venninnene sine, og går på byen hver helg. Hun er fremdeles opphengt i sin tidligere kjæreste Henrik, men det viser seg at Henrik allerede har funnet seg en ny kjæreste som heter Fiona.

## Skuespillere
* Mille Dinesen som Nynne
* Lars Kaalund som Martin
* Mette Agnete Horn som Merete
* Stine Stengade som Natasja
* Ole Lemmeke som Poul Erik Ø
* Jimmy Jørgensen som Daniel
* Claes Bang som Henrik
* Lene Maria Christensen som Beate
* Anne-Lise Gabold som Annelise
* Lars Hjortshøj som Hans
* Tatiana Pajkovic som Fiona
* Asta Esper Hagen Andersen som mormor Dorit.
* Laura Christensen som Fionas venninne

## Referanser


## Eksterne lenker
*
Julia Nicol

**Julia Nicol** (født i 1956, død 3. april 2019) var en sør-afrikansk aktivist og bibliotekar. Nicol arbeidet med LHBT-grupper i Sør-Afrika, og var medgrunnlegger og leder av Organisation of Lesbian and Gay Activists (OLGA).

## Liv og virke
Nicol ble født i Johannesburg i 1956. Hun studerte ved Universitetet i Cape Town og jobbet som bibliotekar fram til da hun pensjonerte seg i 1997.

Nicol begynte å arbeide som aktivist for LHBT-rettigheter fra begynnelsen av 1980-årene. Hun grunnla den første organisasjonen for lesbiske i Sør-Afrika, Lesbians in Love and Compromising Situations (LILACS). Som aktivist var hun involvert med Gay Association of South Africa (GASA), og var et grunnleggende medlem av Lesbians and Gays Against Oppression (LAGO). LAGO ble senere Organisation of Lesbian and Gay Activists (OLGA), der Nicol og hennes partner, Sheila Lapinsky, var de eneste lesbiske gruppemedlemmene og tok på seg lederroller. Lapinsky og Nicol var begge del av at LHBT-rettigheter var en del av den bredere apartheid-motstandsbevegelsen.

Nicol døde 3. april 2019.

## Referanser
Luke Black

**Luka Ivanović** (serbisk: Лука Ивановић; født 18. mai 1992 i Čačak i daværende FR Jugoslavia), kjent under artistnavnet **Luke Black**, er en serbisk sanger og låtskriver. Han er den første serbiske artisten som signerte kontrakt med Universal Music Group, der han utga debut-EP-en *Thornes* i februar 2015. Han representerte Serbia i Eurovision Song Contest 2023 med sangen «Samo mi se spava».

## Bakgrunn
Ivanović ble født 18. mai 1992 Čačak i FR Jugoslavia, dagens Serbia. Han startet med musikk som 12-åring da han startet å skrive egne tekster, og et par år senere begynte han å lage og produsere sin egen musikk.

Ivanović flyttet til Beograd for å studere engelsk språk og litteratur. Han har også en mastergrad i musikkproduksjon.

Scenenavnet «Luke» er en anglisering av fornavnet Luka, mens «Black» kommer fra da han som tenåring hadde 40 dagers sorg for «døden til det serbiske musikklivet».

### Karriere
Han startet karrieren da representanter fra  Universal Music Group la merke til sangen hans «D-Generation». Han fikk platekontrakt og ga ut debutsingelen «Nebula Lullaby» i 2014, mens «D-Generation» ble offisielt utgitt i februar 2015. Kort tid etter kom oppfølgersingelen «Holding on to Love», og debut-EP-en *Thornes* i september 2015. Senere fulgte opptredener på festivaler og konserter i Zagreb, Beijing, Shanghai og Guangzhou. I juli 2018 kom andre-EP-en *Neoslavic*.

I april 2021 ga han på eget forlag ut «A House on the Hill» som ble med EP-en *F23.8*.

I januar 2023 deltok han i *Pesma za Evroviziju*, det serbiske uttaket til Eurovision Song Contest 2023 med sangen «Samo mi se spava». Han vant finalen lørdag 4. mars og fikk representere Serbia i konkurransen i Liverpool. Der endte han som nummer 24 av 26 deltakere i finalen.

## Referanser


## Eksterne lenker
* 
* 
*
Olav Opsanger

**Olav Opsanger** (født 1967) er en norsk hanggliderpilot. 

Opsanger har en variert idrettsbakgrunn innen løping og langrenn. Som hanggliderpilot har han flere norgesmestertitler og vant kongepokal i 2018. Han har vært ranket som nr 2 i verden.

## Referanser
Simultaneum

**Simultankirke** eller **simultaneum** er en sakral bygning som benyttes av flere forskjellige kristne trossamfunn.

To eksempler er Gravkirken i Jerusalem og Fødselskirken i Betlehem.
Hedda Haug Strand

**Hedda Haug Strand** (født 22. mai 1998) er en norsk tidligere bryter som representerte Tønsberg-Kameratene.

Hun vant tre NM-gull, to NM-sølv og to NM-bronse i perioden 2014–2020. Hun vant kongepokalen i 2018.

## Medaljer i norske mesterskap

## Referanser




## Kilder
* Profil hos Norges Bryteforbund.
Jennifer Hermoso

**Jennifer Hermoso Fuentes** (født 1990) er en spansk fotballspiller som spiller for den mexicanske klubben Tigres UANL og det spanske landslaget.

Spanias daværende fotballpresident Luis Rubiales kysset Hermoso på munnen mot hennes vilje efter landslagets 1-0-seier i finalen den 20. august 2023 mot England i VM i fotball for kvinner 2023, som ble avholdt i Sydney. Rubiales ble siden suspendert i tre år fra all fotballvirksomhet av FIFA og tiltalt for seksuelt overgrep.

## Referanser


## Eksterne lenker

*
Natalia Trayanova

**Natalia Trayanova** (FHRS, FAHA, Ph.D.) er en professor i biomedisinsk ingeniørvitenskap ved Department of Medicine ved Johns Hopkins University.

Trayanova er leder for Alliance for Cardiovascular Diagnostic and Treatment Innovation ved Johns Hopkins. Dette forskningsinistituttet jobber med innovasjoner i bildebehandling av medisinske bilder av hjertet, datamodeller for hjertet, og bruk av kunstig intelligens for å sette diagnose samt behandle hjerte- og karsykdommer. Hun er også leder for Computational Cardiology Laboratory. Trayanova har publisert over 400 vitenskapelige artikler, og har motatt en rekke utnevnelser og priser for sitt arbeid innen beregningsorientert kardiologi.

## Bakgrunn
Trayonava vokste opp i Bulgaria. Trayanovas far var direktør ved det biofysiske instituttet i Bulgaria. Han kom senere til USA for å jobbe ved MIT, i 1960-årene. Trayanovas mor var professor i økonomi.

Fra en reise til USA tok faren med seg boken *Bioelectric Phenomena* skrevet av Robert Plonsey. Dette var den første boken hun hadde sett på engelsk, og ifølge henne selv hadde boken enorm innflytelse på hennes karriere. Boken forklarte prinsippene bak elektriske signaler i nerve- og hjerteceller, og fikk Trayanara til å se viktige sammenhenger mellom fysikk og biologi.

Trayanara har mastergrad i fysikk fra Universitetet i Sofia, som hun fullførte i 1982. Hun tok deretter en doktorgrad i biofysikk/bioingenørvitenskap ved Bulgarian Academy of Sciences, som hun fullførte i 1986.

## Karriere
Etter fullført doktorgrad kom Trayanara til USA for å jobbe ved Duke University. Hun har senere innehatt stillinger ved Tulane University og University of Oxford (med Fulbright-stipend). Fra 2006 har hun vært professor ved Johns Hopkins. Her er hun pr. 2023 leder for Alliance for Cardiovascular Diagnostic and Treatment Innovation ved Johns Hopkins. Dette forskningsinistituttet jobber med innovasjoner i bildebehandling av medisinske bilder av hjertet, datamodeller for hjertet, og bruk av kunstig intelligens for å sette diagnose samt behandle hjerte- og karsykdommer. Hun er også leder for Computational Cardiology Laboratory.  

Trayanova har publisert over 400 vitenskapelige artikler.

## Utnevnelser og priser
I 2013 mottok hun NIH Directors *Pioneer Award* for sitt arbeid innen beregningsorientert kardiologi. I 2019 ble hun tatt med på listen over *[[Women in Technology International Hall of Fame]]*. Samme år fikk hun også prisen for *[[Distinguished Scientist Award from Heart Rhythm Society]]*. I 2020 mottok hun *Douglas Zipes Lectureship Award* fra Heart Rhythm Society.

Trayanova er *[[fellow]]* ved en rekke amerikanske og europeiske organisasjoner og institutter: , , , , European Society of Cardiology, , ,   og .

## Referanser
Irene Paredes

**Irene Paredes Hernández** (født 1991) er en spansk fotballspiller som spiller for FC Barcelona.

## Referanser


## Eksterne lenker

*
IBM Telum (mikroprocessor)

**IBM Telum** er en mikroprosessorfamilie som er laget av IBM for bruk i deres IBM System z stormaskiner. Den er etterfølgeren til IBM z15. Mikroprosessoren ble annonsert på Hot Chips 2021 den 23. august 2021. Den første mikroprosessoren i denne familien er IBM z16 som ble lansert 5. april 2022.

IBM Telum har innebygde kretser for kunstig intelligens.

IBM z16 har 8 kjerner og 32 Mb hurtigminne i hver kjerne.

## Referanser
Jyri Häkämies

**Jyri Jukka Häkämies** (født 30. august 1961 i Karhula i landkapet Kymmenedalen) er en finsk politiker og president i konføderasjonen av finske industrier. Han var finsk handelsminister fra 2011 til 2012, and og en representant for Samlingspartiet. Han var også minister for regjeringens bedrifter med unntak av selskapet Patria, som ledes av Jan Vapaavuori.

Han er også medlem av finanskomitéen, styremedlem i YLE, det statlige representantskapet, byrådet i Kotka og det regionale styret i Kymenlaakso, hvor han er formann.

## Referanser
NM i vektløfting 2023

**Norgesmesterskapet i vektløfting 2023** ble arrangert i Husebyhallen i Trondheim 4.–5. mars. 
Kongepokalene ble vunnet av Ragnar Holme og Solfrid Koanda.

## Kvinner

### 55 kg

### 59 kg

### 64 kg

### 71 kg

### 76 kg

### 81 kg

### 87 kg

### +87 kg

## Menn

### 67 kg

### 73 kg

### 81 kg

### 89 kg

### 96 kg

### 102 kg

### 109 kg

### +109 kg

## Kilder
* Norges Vektløfterforbund: Stevneprotokoll NM Senior 2023 

## Eksterne lenker
*
Tor Wilthil

**Tor Wilthil** (1929–2023) var en norsk billedkunstner med en omfattende produksjon av tegninger, akvareller, litografier og oljemalerier bak seg.

Han var født i Drammen. Etter utdannelse ved et kunstakademi i London tidlig i 1950-årene ble han ansatt i Norges Røde Kors og senere i Unge Høyre. Han ble deretter informasjonsmedarbeider og redaktør i oljeselskapet Esso Norge fram til han i 1987 ble billedkunstner på heltid.    

Han er blant annet kjent for en akvarell som viser hvordan publikum hadde dekorert den snødekkede Slottsplassen i Oslo med blomster og brennende lys etter kong Olavs død 17. januar 1991. Aftenposten utga akvarellen som særtrykk til inntekt for Prinsesse Märtha Louises Fond, som støtter tiltak for funksjonshemmede barn. I 1997 ble Wilthil tildelt Kongens fortjenstmedalje.

Wilthil har skrevet og illustrert en rekke artikler i norske aviser og andre publikasjoner. Da han var på lange reiser rundt om i verden som akvarell-malende gjest om bord i roro-skip tilhørende rederiet Wilh. Wilhelmsen, skrev han en serie reisebrev i avisen Tønsbergs Blad.

I Stortingets kunstsamling er Wilthil representert med en akvarell av stortingsbygningen, innkjøpt av Stortinget i 1998.

I samarbeid med tekstforfattere står Wilthil med sine illustrasjoner bak ti bøker, alle typiske gave- og coffee table-bøker, som beretter om ulike deler av Sør-Norge.

I signaturer har Wilthil ofte skrevet etternavnet med to l-er (Wilthill), av ham selv forklart med mye salg i Storbritannia, der navnet hyppig ble feilskrevet, med to l-er. 

## Bibliografi
* Med hilsen fra Oslofjorden. Idylliske steder langs fjorden. 1997. Tor Wilthil (illustrasjoner), Egil Mørk (tekst).
* Med hilsen fra Sørlandet. Fra Lindesnes til Verdens ende. 1999. Tor Wilthil (illustrasjoner), Egil Mørk (tekst).
* Med hjertet i Oslo. Historiske steder i tekst og akvareller. 2007. Tor Wilthil (illustrasjoner), Grace Brynn (tekst).
* Bærum. Vandringer i tekst og akvarell. 2010. Tor Wilthil (illustrasjoner), Grace Brynn (tekst).
* Vestfold. Et lite kongerike. 2010. Tor Wilthil (illustrasjoner), Svein Døvle Larssen (tekst).
* Telemark. Et eventyrland. 2012. Tor Wilthil (illustrasjoner), Svein Døvle Larssen (tekst).
* Asker. Denne fagre plett på jord. 2012. Tor Wilthil (illustrasjoner), Fredrikke Hegnar von Ubisch (tekst).
* Vårt Oslo. En vandring gjennom hovedstadens gater. 2012. Tor Wilthil (illustrasjoner), Jørn-Kr. Jørgensen (tekst).
* Ålesund. Byen ved havet. En vandring i akvareller og tekst. 2015. Tor Wilthil (illustrasjoner), Harald Grytten (tekst).
* Vårt vidunderlige Oslo. En vandring gjennom hovedstadens gater. 2019. Tor Wilthil (illustrasjoner), Jørn-Kr. Jørgensen (tekst).
 
## Kilder
* ''Kunstneren Tor Wilthill runder 90''. Intervju hos bokstaver.no
* Aftenposten: *Livskunstneren* (6. mai 1987)

## Referanser
Mihhail Kõlvart

**Mihhail Kõlvart** (født 1977) er en estisk politiker, som er leder for Det estiske senterpartiet. Han var Tallinns borgermester fra 2019 til 2024.

## Liv og virke
Han har estisk far og koreansk mor, og foreldrene møttes i sovjettiden, da de studerte ved Statsuniversitetet i Moskva. Han ble født i Den kasakhiske sosialistiske sovjetrepublikk, hvor morens familie, sammen med andre koreanske flyktninger i Russlands fjerne østen, hadde blitt deportert. Da han var tre år gammel, flyttet familien til Tallinn. De hadde russisk som hjemmespråk, og han er russisk-ortodoks kristen.

Han har, som sin far, vært aktiv som utøver, trener og forbundsleder innen taekwondo i Estland.

Han er utdannet jurist med spesialisering i forretningsjus. Han har vært advokat og høyskolelektor.

Han begynte som bydelspolitiker i russiskdominerte Lasnamäe i Tallinn for Det sosialdemokratiske partiet, men gikk i 2008 til Det estiske senterpartiet. Han ble formann i Tallinns byråd i 2017 og borgermester i 2019. Han har også vært medlem av Riigikogu i flere perioder. I 2024 ble han felt som borgermester ved et mistillitsvotum, som følge av en korrupsjonssak.

Kõlvart regnes til den russiskvennlige delen av Det estiske senterpartiet. I 2023 vant Kõlvart partiledervalget mot Tanel Kiik, som var støttet av avtroppende partileder Jüri Ratas. Det førte til at mange av partiets medlemmer av Riigikogu meldte seg ut.

## Referanser


## Eksterne lenker
*
Skogvegen (Trondheim)

**Skogvegen** er en vei på Øvre Charlottenlund i Østbyen i Trondheim. Veien er en blindvei sørover fra Røsslyngvegen med flere forgreninger. Den ble navngitt i 1956 etter skogområdet den gikk gjennom og området har for øvrig flere veier som er oppkalt etter ulike trær og planter.

Navnet Skogvegen ble i perioden 1950–1964 benyttet som vegnavn på nåværende Peder Morsets veg på Heimdal.

## Litteratur
*
Las Vegas Grand Prix

**Las Vegas Grand Prix** er et Formel 1-løp som siden 2023 tar Las Vegas tilbake på kalenderen, etter Caesars Palace Grand Prix ble arrangert på Caesars Palace Grand Prix Circuit i  og . Den fornyede Las Vegas Strip Circuit er en gatebane som er 6,201 km lang og har 17 svinger. Den ligger like over samme sted som gatebanen som ble brukt på 1980-tallet.

## Vinnere av Las Vegas Grand Prix

## Tittelavgjørelser

###### '''Las Vegas Grand Prix''' har vært vertskap til følgende tittelavgjørelser:

## Referanser
Susan Wojcicki

**Susan Diane Wojcicki** (1968–2024) var en polsk-amerikansk bedriftsleder som var daglig leder for YouTube fra 2014 til 2023. Nettoformuen hennes ble estimert til å være rundt 765 millioner dollar i 2022.

Wojcicki jobbet i teknologibransjen i over tjue år. Hun ble involvert i grunnleggingen av Google i 1998 da hun leide ut garasjen sin som kontor til selskapets grunnleggere. Wojcicki ble Googles første markedssjef i 1999, og ledet senere selskapets nettbaserte annonseringsvirksomhet og videotjeneste. Etter å ha sett YouTube sin suksess, foreslo hun at Google skulle kjøpe tjenesten. Google kjøpte YouTube for 1,65 milliarder dollar i 2006.

Hun begynte som daglig leder i YouTube i 2014 og trakk seg i 2023.

## Tidlig liv
Susan Diane Wojcicki ble født i Santa Clara County i California den 5. juli 1968. Hun er datter av Esther Wojcicki, en amerikansk journalist, og Stanley Wojcicki, en polsk fysikkprofessor ved Stanford University. Besteforeldrene hennes var russisk-jødiske immigranter.

## Karriere
Før Wojcicki ble Googles første markedssjef i 1999, arbeidet hun med markedsføring hos Intel i Santa Clara. I tillegg jobbet hun med ledelsesrådgiving for Bain & Company og R.B. Webber & Company.

I 2003 ble Wojcicki første produktsjef for et av Googles store annonseverktøy, AdSense. For arbeidet motto hun Google Founders' Award. Wojcicki ble forfremmet og hadde tilsyn med Google sine annonserings- og analyseprodukter, inkludert AdWords, AdSense, DoubleClick og Google Analytics.

Susan Wojcicki ble flere år nevnt på listen over verdens 100 mektigste kvinner publisert årlig av *[[Forbes]]*.

## Utmerkelser
* Kåret til nummer én på Vanity Fairs *New Establishment-*liste i 2019.
* 2013: Rangert som nummer én på Adweek sin topp 50 leder-liste, som anerkjenner de øverste medielederne i en organisasjon.
* 2016: Nummer åtte på liste over verdens 100 mektigste kvinner.
* 2017: Nummer seks på liste over verdens 100 mektigste kvinner.
* 2018: Nummer syv på liste over verdens 100 mektigste kvinner.

## Referanser


## Eksterne lenker
* 
* 
*
Hagia Sion

**Hagia Sion** var en byzantinsk basilika på Sionfjellet i Jerusalem.

*Hagia Sion* ble bygget i 415 under biskop Johannes II av Jerusalem son en femskips basilika. Samme ble de bein som munken Lukian hadde funnet takket være en visjon, tiskrevet en kristne protomartyr Stefanus. Allerede den 26. desember 415, på festdagen for kong David og Herrens bror Jakobus, overførte man beinrelikviene til *Hagia Sion*. 

Kirken er gjengitt på Madabakartet, en gulvmosaikk med kart over Jerusalem fra 560/565 i kirken i Madaba (i Jordan). Men Hagia Sion ble ødelagt allerede i 615 da sassanidene under kong Khosrau II plyndret byen. 

Under bygngingen av Hagia Maria Sion (*Dormitiobasilikaen*) støtte man på dens og andre kirkers fundamenter.

## Litteratur
* Bargil Pixner: *Wege des Messias und Stätten der Urkirche. Jesus und das Judenchristentum im Licht neuer archäologischer Erkenntnisse* (= *Studien zur biblischen Archäologie und Zeitgeschichte.* 2). 2., erweiterte Auflage. Brunnen, Giessen 1994, ISBN 3-7655-9802-X, s. 110 f.
Trondhjems Omnibus Aktieselskab

**Trondhjems Omnibus Aktieselskab** var et privat transportselskap i Trondheim som ble grunnlagt som byens første kollektivtrafikkselskap i 1893. Fra grunnleggelsen og frem til 1902 opererte de flere ruter i byen med hestetrukkede og innelukkede vogner, også kalt omnibuss. Frem til 1901 opererte selskapet ruten mellom Lademoen og Ila, men da Trondhjems Elektricitetsværk og Sporvei tok over denne ruten mistet selskapet sin mest profitable rute. Selskapet forsøkte seg på andre ruter, men satsingen ble mislykket og de oppgav driften i 1902

## Historie
I 1893 ble grensene til Trondheim kommune utvidet etter lengre tids forhandlinger med nabokommunen Strinda. Trondheim overtok dette året områdene Lademoen og Voldsminde, Øvre Rosenborg, Øvre og Nedre Singsaker og Øya. Med disse tilvekstene økte kommunens befolkningstall med 4 000 innbyggere og med påfølgende oppgangstider vokste byen mot århundreskiftet til en befolkning på 38 000. Det meste av befolkningsveksten kom i Østbyen og flere så muligheter for et nytt transportmarked i konkurranse med lokale vognmenn.

Selskapet ble grunnlagt den 1. mai 1893 av flere av byens forretningsmenn, hvor Tobias Lund var den største eieren. Med en aksjekapital på 20 000 kr kjøpte selskapet tre vogner og åtte kraftige hester fra Danmark, i tillegg til sleder for vinterdrift. Selskapet valgte å bruke omnibuss i stedet for hestesporvogn på grunn av store investeringskostnader knyttet til sistnevnte transportform. En stall og vognremisse ble oppført ved Voldsminde, på samme sted hvor Voldsminde vognhall ble oppført senere. Den første ruten startet den 9. mai 1893 fra Voldsminde via Midtbyen og frem til Ilevollen ved Ila. Billettprisene var 10 øre for voksne og 5 øre for barn, som var en fjerdedel av prisen for å leie en drosje.

Hver vogn hadde sitteplasser for tolv passasjerer, i tillegg til fem stående passasjerer på en bakplattform. Hvis selve vognen var full var det også plass til ytterligere tre ståplasser ved siden av kusken. Mangel på vognspor gjorde at hestene fikk tungt arbeid, og det ble derfor byttet tospann for hver rundtur. Ved første driftsår ble det fraktet 135 000 passasjerer, noe som gav et godt driftsresultat med utbetaling av 12,5% utbytte til aksjonærene. Trafikkgrunnlaget økte deretter år for år og det ble kjørt ruter med tettere avgangstider, helt ned mot ti minutters avganger i 1900. Samme år hadde man passert 400 000 passasjerer og selskapet hadde 26 hester og syv omnibusser til disposisjon.

I 1901 tok Trondheim kommune over den lukrative ruten mellom Lademoen og Ila, som ble en del av trikkesystemet Lademolinjen og Ilalinjen. Selskapet forsøkte seg deretter på en lengre rute fra Voldsminde over Brattøra og til Øya, men klarte ikke å oppnå gode driftsresultater. Selv med konsesjon på ruten mellom Øya og Trondheim sentralstasjon ble trafikkgrunnlaget for lite. Et forsøk ble også gjort med den norskproduserte dampbussen *Alpha* som ble lånt fra Bergen, men denne brøt sammen på prøveturen ved Elgeseter bru og ble trukket ned til Brattøra av selskapets hester før den ble sendt hjem. Selskapet la deretter ned driften i 1902.

## Referanser


## Litteratur
*
*
Blitz Hits (1989)

***Blitz Hits*** er en dobbel samleplate for band assosiert med Blitzhuset i Oslo, utgitt i desember 1989.

## Bakgrunn
Slippkonsertene fant sted på Blitzhuset 8. og 9. desember 1989. Plateutgivelsen ble finansiert av tidligere inngangspenger på Blitz-konserter samt dugnadsinnsats, og skulle selges på Blitz samt gjennom deres "motkulturelt distribusjonsnett". Terskelen for å delta med sangbidrag skulle være lav, fordi musikken var en alternativ politisk handling som tok veien utenom "pengekulturen" og den "passiviserende" "kommersielle rocken". Harald Lange (Bøyen Beng) og Sef Foyn, som frontet prosjektet overfor riksmedia, refererte til et førsteopplag på 2300. Norsk kassettavgiftsfond avslo støtte til prosjektet flere ganger.

## Anmeldelser
*[[Samhold/Velgeren|Samhold]]* i Gjøvik sto for en av de mest positive anmeldelsene, "Gnistrende lappeteppe". Etter å ha gått kort gjennom mange av bandene, konkluderte anmelderen med å "anbefale: Kjøp Blitz Hits. Det er en billig og morsom måte å utvide sin horisont og skrelle bort gamle fordommer på". Ivar Orvedal i *[[Firda]]* trakk fram Life, Nemlig Hemlig og Ane som høydepunktene, men også ei rekke andre "namn ein øyeblikkelig bør merke seg". De to sistnevnte ble også nevnt av *Jazznytt*, sammen med T-zers, Behind Bars og Tremulators. Disse sto for "nye oppsiktsvekkande frekvenser". Kjell Nordeng i *[[Nordlands Framtid]]* trakk fram Stengte Dører "og delvis også So Much Hate", samt flere av bandene som fravek fra punk og hardcore: Nemlig Hemlig, Ym-stammen og Junkfood Society.

Samtidig fant Nordeng "en god del amatørmessige middelmådigheter, ja for ikke å si det reneste møl", herunder "grumsete fjerdedivisjons punkeband". Totalt sett ble terningkastet bare 2. "Noe av det låter så mye garasje at det er små muligheter for en platelytter til å få særlig utbytte av det i det hele tatt", skreiv *[[Fædrelandsvennen]]*, som samtidig hyllet kvinneandelen og kalte *Blitz Hits* "en viktig og positiv plate". Leif Gjerstad i *[[Ny Tid (Oslo)|Ny Tid]]* trakk også fram ei rekke navn positivt sammen med en sprikende kvalitet på plata. Delene med mindre punk var "mer musikalsk variert - og spennende", mens andre band kunne bli for forutsigbare.

## Sporliste

A- og B-side

C- og D-side

## Referanser


## Eksterne lenker
*
Lastesykkel

En **lastesykkel** er en sykkel konstruert for transport av last, for eksempel ved å ha et lasteplan foran eller bak (bagasjebrett), en åpen eller lukket boks (for eksempel eurokasse), eller kurv. Sykkelens ramme, drivverk og hjul må være konstruert for å håndtere større belastninger enn en vanlig sykkel. 

Lastesykler brukes til varetransport og levering i tette bymiljøer eller innad i store lagerbygninger, til transport av barn, og matsalg (for eksempel iskremsykkel). Sammenlignet med bilkjøring gir de mindre luftforurensning, koster mindre å drifte, trenger ikke drivstoff, er mindre farlige for andre trafikanter, og kan bidra til mindre rushtrafikk.

## Historie
Viserguttsykkel har tidligere vært brukt som navn på lastesykler brukt til varetransport, spesielt i byområder. Betegnelsen *viserguttsykkel* har blitt brukt om flere typer lastesykler. Noen hadde mindre forhjul enn andre sykler og med lastekasse over forhjulet (Long John frontlastesykkel), eventuelt også over bakhjulet, samt solide støttebein ved parkering. De kunne også være utført som trehjuls lastesykkel med to forhjul og lastekasse mellom dem. Visergutter kunne være ansatt i bakerier, vaskerier, dagligvarebutikker, bokhandel, apoteker eller andre typer bedrifter som transporterte varer til sine kunder, hentet varer, hentet og leverte post, og lignende.

I Nederland ble de fram til 1950-årene ble lastesykler hovedsakelig brukt som transportmiddel for profesjonelt bruk av bakere og kjøpmenn som syklet rundt.

Siden sent på 1990-årene har lastesykler hovedsakelig blitt tatt i bruk av unge familier i stedet for en bil, og oppleves tilsynelatende som en effektiv erstatning for bilen i bytrafikken.

## Elektriske lastesykler
Noen lastesykler har elektrisk motor, hvilket gjør dem til elsykler. Den ekstra drahjelpen kan øke rekkevidden og den praktiske nyttelasten syklisten klarer å dra med seg, særlig opp bakker, men øker sykkelen sin kostnad og krever et innebygd batteri. Elsykler gir raskere aksellerasjon fra stillestående og kan føre til at syklistene både føler seg tryggere og sykler tryggere i trafikken siden det blir enklere å sette i gang igjen etter stans. Lastesykler med støtte fra en elektrisk motor kan være hensiktsmessig siden lastesykler kan være tunge å sykle med mye last. Batteriet kan ofte tas ut for lading.

## Galleri

9-girls-in-a-bakfiets.JPG|Lastesykler kan brukes til barnetransport
BrazilianCargoBike.JPG|Lastesykkel med eurokasse foran og bak
Iceni Cycles Chariot trike with cargo box.jpg|3-hjulssykkel for varelevering med lukket kasse bak
Anywhere.berlin_electric_cargobike_Isortoq.jpg|Offroad Long John frontlastesykkel med lasteplan på 80x60 cm og 2 elektriske motorer
Workcycles-bakfiets-medium.jpg|Tradisjonell nederlandsk 3-hjuls lastesykkel med to forhjul
LongJohn08.jpg|En longjohn frontlastesykkel med lastekasse mellom syklisten og forhjulet


## Se også
* Fatbike
* Trehjulssykkel
* Firehjulssykkel
* Sammenleggbar sykkel
* Sykkeltaxi
* Sykkeltilhenger
* Varemoped, trehjuls moped for varetransport 

## Referanser
Nikolaos Andrikopoulos

**Nikolaos Andrikopoulos** (født 17. april 1997 i Athen) er en gresk friidrettsutøver som konkurrerer i lengdehopp og tresteg. Hans ble gresk mester i tresteg i 2021, og fikk sølv i tresteg under EM i friidrett innendørs 2023.

## Idrettskarrière
Andrikopoulos deltok i U18-balkanmesterskapet i friidrett 2014, og vant der tresteg. Samme år fikk han bronse i tresteg under det greske U23-mesterskapet i friidrett, og han vant tresteg under det greske juniormesterskapet. Han fikk bronse i tresteg under U20-balkanmesterskapet i friidrett 2014, og han vant det greske U18-mesterskapet. I 2015 kom han på andreplass i tresteg under U20-balkanmesterskapet i friidrett, bak Răzvan Grecu fra Romania. 

Han fikk sølv i tresteg under det greske mesterskapet i friidrett 2016, og vant tresteg i U20-balkanmesterskapet og det greske U20-mesterskapet i friidrett samme år. Han deltok i U20-VM i friidrett 2016, men fikk ingen gyldige hopp der. Han avsluttet sesongen med sølv i tresteg under det greske U23-mesterskapet i friidrett. I 2017 ble han nummer fire i tresteg under det greske mesterskapet i friidrett, og i 2018 ble han nummer åtte under det greske mesterskapet i friidrett innendørs og nummer fem utendørs. Under det greske U23-mesterskapet i friidrett 2018 kom han på andreplass i tresteg.

Under det greske mesterskapet i friidrett innendørs 2019 ble han nummer sju i tresteg. Utendørs fikk han sølv i det greske U23-mesterskapet, og han deltok i U23-EM i friidrett 2019, men nådde ikke finalerunden der. Han ble nummer fem i tresteg under det greske mesterskapet i friidrett 2019. I 2020 ble han nummer tre under det greske mesterskapet i friidrett innendørs og nummer fire under det greske mesterskapet i friidrett utendørs. 

Han satte ny personlig rekord i tresteg innendørs med 16,36 meter under det greske innendørsmesterskapet i 2021, der han kom på andreplass. Denne forbedret han til 19,39 meter da han kom på andreplass under Balkanmesterskapet i friidrett innendørs 2021. Han deltok i EM i friidrett innendørs 2021, og fikk 13. beste resultat i kvalifiseringen, men nådde ikke finalerunden. I juni 2021 vant han tresteg under det greske mesterskapet i friidrett og under Balkanmesterskapet i friidrett 2021, der han satte ny personlig rekord med 16,73 meter. Under det greske mesterskapet innendørs 2022 ble han nummer tre i tresteg, og under Balkanmesterskapet i friidrett innendørs 2022 ble han nummer to. Han kom på 12.-plass under VM i friidrett innendørs 2022. Han vant tresteg under Balkanmesterskapet i friidrett 2022, og han kom på andreplass under det greske mesterskapet i friidrett 2022. Under VM i friidrett 2022 ble han nummer 19.

I 2023 ble han nummer to i tresteg under det greske innendørsmesterskapet i friidrett. Han ble tatt ut til å delta i EM i friidrett innendørs 2023, og fikk der sølv i tresteg bak Pedro Pichardo.

## Referanser


## Eksterne lenker
*
Mariell Morken

**Mariell Hetlesæter Morken** (født 2003) er en norsk friidrettsutøver som representerer Ullensaker/Kisa IL.

Hun vant tre NM-gull i kulestøt i perioden 2023–2025.

## Idrettskarriere
;2018
Hun deltok i J15-klassen i Ungdomsmesterskapet i friidrett 2018, der hun vant kule og slegge, og kom på 2.-plass i diskos.
;2019
Under Ungdomsmesterskapet i friidrett 2019 vant hun kule og diskos, og endte på 2.-plass i slegge i J16-klassen.
;2020
I NM i friidrett 2020 kom hun på 6.-plass i kule og 7.-plass i diskos.
I Ungdomsmesterskapet i friidrett 2020 deltok hun i J17-klassen, og vant kule og diskos, og kom på 3.-plass i slegge.
;2021
Under NM i friidrett 2021 vant hun sølv i kulestøt, og endte på 10.-plass i diskos.
I Junior-NM i friidrett 2021 kom hun på 2.-plass i kulestøt i U20-klassen.
;2022
I NM i friidrett 2022 vant hun bronse i kule, mens det ble 13.-plass i diskos.
I Ungdomsmesterskapet i friidrett 2022 vant hun kule, mens hun kom på 4.-plass i diskos og 5.-plass i slegge i J18/19-klassen.
Hun deltok i U20-klassen i Junior-NM i friidrett 2022 der hun vant kule, kom på 3.-plass i diskos og 5.-plass i slegge.
;2023
Under NM i friidrett innendørs 2023 vant hun sølv i kulestøt.

## Medaljer i norske mesterskap

## Referanser




## Eksterne lenker
* 
*  Mariell Morken – Norges Friidrettsforbund
EM i friidrett innendørs 2023 – Stavsprang menn

**Stavsprang for menn** under EM i friidrett innendørs 2023 blir arrangert 4. mars 2023 kl 09:04 (kvalifisering) og 5. mars 2023 kl 19:18 (finale) lokal tid.

## Rekorder

## Resultater
### Kvalifisering
Kvalifisering: Direktekvalifiseringskravet for finalen var 5,75 m (Q) eller minst vært blant de 8 beste (q) gikk videre til finalen.

### Finale
Resultatene var som følger:

## Referanser
Møbelbutikk

En **møbelforhandler**, **møbelforretning** eller **møbelbutikk** er en detaljhandel som selger møbler og relatert tilbehør. De selger vanligvis generelle møbler som senger, bord (spisebord, salongbord, osv.), bokhyller, garderober, stoler og sofaer. Mange selger også utendørs- eller hagemøbler som er designet for å være vanntett, rustbestandig og værbestandig.

Noen kjente møbelkjeder som er aktive med flere fysiske butikker i Norge er Bohus, Fagmøbler Norge, IKEA, Jysk, Møbelringen og Skeidar.

Møbelsalg korrelerer direkte med tilstanden i økonomien og boligmarkedet. Når rentene er lavere og boligsalget er høyere (som eksempelvis USA på begynnelsen av 1990-årene) øker salget av husholdnings- og hagemøbler. Når forretningsforholdene er positive (eksempelvis som i USA på slutten av 1990-årene) øker salget av møbler til kontorer, hoteller og restauranter.

## Referanser
Snart, Gabby

**Snart, Gabby** er et musikkalbum med artisten Gabrielle fra 2019.

## Sporliste
# «Den som gir seg er en dritt»
# «Til d morning»
# «Snart, Gabby!»
# «Vil du slippe oss inn??»
# «1 til blindvei / 24 timer naken»
# «Du må aldri bli forelsket i en sånn som meg»
# «Tenker på deg»
# «Klarer meg bra»
# «Lag på lag på lag på lag»
# «Aldri aldri aldri»
# «Du lar meg hvile (og holder meg i trygghet)»
# «Comme ci comme ça»

## Eksterne lenker
*
Business Object Notation

I programvareutvikling er **Business Object Notation** ("forretningsobjektnotasjon") en metode og grafisk notasjon for høynivå objektorientert analyse og design.

Metoden ble utviklet mellom 1989 og 1993 av Jean-Marc Nerson og Kim Wald som en utvidelse av høynivå-konseptene til programmeringsspråket Eiffel. De hevdet at notasjonen var mye enklere enn konkurrenter som Unified Modeling Language (UML), men fikk ikke den samme kommersielle suksessen.

## Se også
* Forretningsobjekt
VM i freestyle og snøbrett 2023 - Snøbrett halfpipe menn

**Snøbrett halfpipe for menn under [[VM i freestyle og snøbrett 2023]]** ble arrangert 1 og 3 mars.
## Resultater
### Kvalifisering
Det var en kvalifisering, med 2 omganger. Hvor beste omgang ble tellende resultat. De 10 beste gikk videre til finalen.

### Finale
Man kjørte 3 omganger. Resultatet fra beste omgang ble tellende.

## Eksterne lenker
* Offisiell resultatliste kvalifisering
* Offisiell resultatliste Finale
Khadija Shaw

**Khadija Monifa "Bunny" Shaw** (født 1997) er en jamaicansk fotballspiller som spiller for Manchester City og det jamaicanske landslaget.

## Referanser


## Eksterne lenker

*
Funksjonalanalyse

Funksjonalanalysen er en gren av den matematiske analysen og kan beskrives som studiet av topologiske vektorrom og kontinuerlige lineæravbildninger mellom dem.  

## Topologiske vektorrom
Et *topologisk vektorrom* er et vektorrom V over en topologisk kropp \mathbb{K} (som regel er \mathbb{K} enten \mathbb{C} eller \mathbb{R} med topologiene gitt av absoluttverdiene på disse kroppene) med en topologi slik at strukturavbildningene 

X \times X, (x,y) \mapsto x + y 

\mathbb{K} \times X, (\alpha, x) \mapsto \alpha x

er kontinuerlige. Sentrale eksempler på topologiske vektorrom er Banach-rom, Hilbert-rom og lokalt konvekse rom. Det følger eksempelvis av trekantulikheten at et normert rom er et topologisk vektorrom. 

## Kontinuerlige lineæravbildninger
Lineæravbildninger mellom de endeligdimensjonale rommene \mathbb{R}^n og \mathbb{C}^ner automatisk kontinuerlige. Dette er derimot ikke lenger tilfelle i uendeligdimensjonale rom. For en lineæravbildning T : X \to Y mellom normerte rom er følgende ekvivalent: 

# T  er begrenset, det vil si at det finnes en konstant K slik at \lVert T(x) \rVert \leq K \lVert x \rVert  for alle x \in X.
# T  er kontinuerlig.
# T er kontinuerlig i 0.
# T er uniformt kontinuerlig.
Anchylorhynchus

***Anchylorhynchus*** er en slekt av små biller med lang, tynn snute. Billene lever på levende planter.

## Utseende
Små til middelsstore, ovale, litt flate, gulbrunlige snutebiller med lang snute. Fargen er ofte ganske lys gulaktig.

## Levevis

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Snutebiller, Curculionoidea Latreille, 1802
***** Familien Snutebiller, Curculionidae Latreille, 1802
****** Underfamilien **Snutebiller, [[Curculioninae]]** Latreille, 1802
******* Stammen Derelomini
******** Slekten ***Anchylorhynchus*** Schönherr, 1833 
### Liste over artene

* *[[Anchylorhynchus aegrotus]]* Fåhraeus, 1843
* *[[Anchylorhynchus albidus]]* Bondar, 1943
* *[[Anchylorhynchus amazonicus]]* Voss, 1943
* *[[Anchylorhynchus bicarinatus]]* O'Brien, 1981
* *[[Anchylorhynchus bicolor]]* Voss, 1943
* *[[Anchylorhynchus bucki]]* Vanin, 1973
* *[[Anchylorhynchus burmeisteri]]* Faust, 1894
* *[[Anchylorhynchus camposi]]* Bondar, 1941
* *[[Anchylorhynchus centrosquamatus]]* de Medeiros & Núñez-Avellaneda, 2013
* *[[Anchylorhynchus chrysomeloides]]* de Medeiros & Vanin, 2020
* *[[Anchylorhynchus goiano]]* de Medeiros & Vanin, 2020
* *[[Anchylorhynchus imitator]]* de Medeiros & Vanin, 2020
* *[[Anchylorhynchus latipes]]* de Medeiros & Vanin, 2020
* *[[Anchylorhynchus luteobrunneus]]* de Medeiros & Núñez-Avellaneda, 2013
* *[[Anchylorhynchus minimus]]* Bondar, 1950
* *[[Anchylorhynchus multisquamis]]* de Medeiros & Vanin, 2020
* *[[Anchylorhynchus parcus]]* Fåhraeus, 1843
* *[[Anchylorhynchus pinocchio]]* de Medeiros & Núñez-Avellaneda, 2013
* *[[Anchylorhynchus rectus]]* de Medeiros & Vanin, 2020
* *[[Anchylorhynchus trapezicollis]]* Hustache, 1940
* *[[Anchylorhynchus tremolerasi]]* Hustache, 1937
* *[[Anchylorhynchus tricarinatus]]* Vaurie, 1954
* *[[Anchylorhynchus vanini]]* Valente & de Medeiros, 2013
* *[[Anchylorhynchus variabilis]]* Gyllenhaal, 1836
* *[[Anchylorhynchus vittipennis]]* Voss, 1943

## Referanser




## Eksterne lenker
*
Diabathrarius

***Diabathrarius*** er en gruppe av små snutebiller med lang, tynn snute. Billene lever på levende planter, og en del arter er problematiske skadedyr. 

## Utseende
Middelsstore (gjerne ca. 10 millimeter), avlange, men kraftige, matt brunlige snutebiller. Kroppen er tett kledt med brede, matte skjell og virker noe rufsete. Snuten er forholdsvis kort.

## Levevis
Denne underfamilien går på levende planter, og larvene utvikler seg som oftest i blomster, frukter eller frø.

## Utbredelse
Gruppen er utbredt i det sentrale og sørlige Afrika, og Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **snutebiller, [[Curculioninae]]** Latreille, 1802
******* Stammen **[[Diabathrariini]]** Lacordaire, 1863
******** Slekten ***Diabathrarius*** Schönherr, 1840 
********* *[[Diabathrarius apicalis]]* Boheman, 1840
********* *[[Diabathrarius latesetosus]]* Hustache, 1932
********* *[[Diabathrarius madegassus]]* Hustache, 1920
********* *[[Diabathrarius setulosus]]* Marshall, 1906
********* *[[Diabathrarius variegatus]]* Boheman, 1840
********* *[[Diabathrarius velutinus]]* Marshall, 1906

## Referanser




## Eksterne lenker
*
Cranopoeus

***Cranopoeus*** er en slekt av små snutebiller. Billene lever på levende planter. 

## Utseende
Små, tettbygde, brunlige snutebiller med lang snute.

## Levevis
Artene folder og former unge blader av ulike trær til en kompakt ball, der den legger eggene sine. Så gnager den ballen løs fra treet slik at den faller ned på bakken. De voksne billene produserer voksaktige sekreter som kan herdes til "horn" og andre utvekster.

## Utbredelse
Slekten er utbredt i Polynesia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **snutebiller, [[Curculioninae]]** Latreille, 1802 eller Molytinae
******* Stammen **[[Cranopoeini]]** Kuschel, 2008
******** Slekten ***Cranopoeus*** Marshall, 1931 
********* *[[Cranopoeus galeatus]]* Marshall, 1931
********* *[[Cranopoeus marquesanus]]* Marshall, 1931
********* *[[Cranopoeus muiri]]* Marshall, 1931
********* *[[Cranopoeus setiger]]* Marshall, 1931
********* *[[Cranopoeus turritus]]* Marshall, 1931 - Samoa
********* *[[Cranopoeus veitchi]]* Marshall, 1931

## Referanser




## Eksterne lenker
*
Komproporsjonering

**Komproporsjonering** er en kjemisk reaksjon der to reaktanter som inneholder det samme grunnstoffet men med forskjellige oksidasjon tall danner en forbindelse som har et mellomliggende oksidasjonsnummer. Det er motsatt av disproporsjonering.

## Frostdiagrammer
Tendensen av to arter til å disproporsjonering eller komproporsjonering kan bestemmes ved å undersøke Frost diagram av oksidasjonstilstandene. Hvis en ionet verdi Av*G*/*F (x aksen)* er lavere enn linjen tegnet mellom oksidasjonstallene på hver side av den, vil disse to artene gjennomgå komproporsjonering.

Et Frostdiagram er en annen måte å vise reduksjonspotensialene for de forskjellige oksidasjonstilstandene til et gitt element, X. det viser nE mot oksidasjonsnummeret N: her, E er reduksjonspotensialet For x(N)/X(0) paret, og n er antall elektroner overført i konvertering Av X(N) Til X(0).

## Eksempler
* I blybatterier, er den spontane reaksjonen:
: Pb + PbO2 + 2 H2SO4 → 2 PbSO4 + 2 H2O
* Laboratorieforberedelsen av mangandioksid innebærer komproporsjonering Av Mn(II) og Mn(VII) reagenser:
: 2  + 3  + 2 → 5  +  + 2 

## Referanser
Landeeika

**Landeeika** eller **Landeseiki** (også «Landeeiki») er et gammelt eiketre i Grendi i Bygland kommune. Treet står ved riksveg 9, omlag hundre meter sør for Årdal kirke. Treet er fredet grunnet sin høye alder. Fordi stammen til Landeeika er hul, er det vanskelig å fastslå eksakt alder siden det ikke er mulig å telle årringer. Man kan derfor ikke fastslå alder på Landeeika, men fagfolk har anslått alt fra 600 år til 1000 år.

Treet fikk banesår da Byglandsfjord ble regulert.

## Referanser
Andreas Vollsund

**Andreas Vollsund** (født 1986) er ordfører i Time (kommune). Han representerer Høyre, og ble ordfører da forgjengeren hans, Reinert Kverneland, gikk av i 2020.

Vollsund deltok på *[[Alle mot 1]]* på NRK 26. oktober 2024.

## Referanser


## Eksterne lenker
*
Sigmund Rolfsen

**Sigmund Rolfsen** (født 1954) er en norsk politiker (Ap). Han var ordfører i Klepp fra 2019 til 2023.

Rolfsen har bodd på Jæren siden 1981, men kommer opprinnelig fra Sauda. Han har tidligere hatt mange verv i Klepp IL.

## Referanser


## Eksterne lenker
*
Delphine Cascarino

**Delphine Cascarino** (født 1997) er en fransk fotballspiller som spiller for San Diego Wave og det franske landslaget.

## Referanser


## Eksterne lenker

*
Raigad festning

**Raigad festning** ligger i Raigad-distriktet i Maharashtra, India. Den ble tidligere omtalt som Rairee eller Rairy og er en av de største festningene på Deccan-platået.

Mye av forsvarsverket på Raigad ble bygget av Chhatrapati Shivaji som gjorde det til sin hovedstad i 1674 etter å ha blitt kronet til kongen av Maratha-riket, som senere utviklet seg til Maratha-imperiet, som til slutt dekket store deler av det vestlige og sentrale India. Festningen ligger 1356 moh i fjellkjeden Sahyadri. Det ligger på en ås 820 meter over terrenget og det går en trapp med ca. 1730 trinn opp til festningen, det er også en taubane her som har en lengde på 750 meter og en høydeforskjell på 400 meter.

Kun grunnpilarene av hoved-palasset står igjen fordi palasset var bygget i tre, men det er ruinene etter mange andre bygningene. Den eneste veien inn i festningen går gjennom "Maha Darwaja" (stor dør) som de den gang stengte ved solnedgang, døren er ca. 20 meter høy.

Fra festningen kan man se henrettelsespunktet kalt "Takmak Tok", en klippe hvor dømte fanger ble kastet i døden. Festningen har også utsikt over en kunstig innsjø kjent som "Ganga Sagar" sjøen.
Fil:Raigad Fort Map.jpg|Kart over Raigad
Fil:FortRaigadh.jpg
Fil:Raigarh fort.jpg
Fil:Balekilla Raigad.jpg
Fil:MahaDarwaja Raigad Fort.JPG|Maha Darwaja
Fil:Raigadh - The Ruins of King Sivaji's Fort (4044192959).jpg
Fil:Jagdishwar Temple.jpg|Jagdishwar templet
Fil:Mahadarwaja, Raigad Fort, India.jpg
Fil:Takmak tok raygadh.jpg|Takmak Tok
Fil:Takmak Tok, Raigad Fort in Raigad, India.jpg|Takmak Tok
Fil:Nagarkhana, Raigad Fort, India.jpg
Fil:Raigad fort India.jpg
Fil:Raigadh.jpg
Fil:RaigadFort1.jpg
Fil:RaigadFort2.jpg
Fil:RaigadFort3.jpg
Fil:Travel-raigad-fort.jpg
Fil:Raigad Fort (nature).jpg|Ganga Sagar sjøen
Fil:Rope way for going up and down.jpg|Taubanen


## Referanser
Den estiske venstrealliansen

**Den estiske venstrealliansen** (estisk: *Eesti Vasakliit*) er et politisk parti i Estland. Partiet er, ifølge vedtektene, bygget på den demokratiske sosialismen. Venstrealliansen har røtter tilbake til kommunistpartiet i Den estiske sosialistiske sovjetrepublikk, og alliansens forløpere har fremmet russiske minoritetsinteresser i Estland og dels blitt brukt som talerør for regimet i Kreml.

## Historie
### Partiets forløpere i det uavhengige Estland
Ved partikongressen i 1992, etter oppløsningen av Sovjetunionen, skiftet Estlands kommunistiske parti navn til Det estiske demokratiske arbeiderpartiet (EDTP). De stilte som «Venstrealternativet» ved parlamentsvalget det året. Det fantes også en gruppe ved navn Det estiske sosialdemokratiske arbeiderpartiet (ESDTP), som sprang ut av en annen bevegelse av «nasjonale kommunister», Fritt Estland (Vaba Eesti).

Ved parlamentsvalget i 1995 hadde mange russere i Estland oppnådd stemmerett, og flere russiske minoritetspartier stilte felleslister under navnet «Vårt hjem er Estland» og fikk seks mandater i Riigikogu. Ved parlamentsvalget i 1999 var valgloven endret, og ikke alle de russiske partiene klarte å enes om felleslister, så Det estiske forente folkepartiet (EÜRP), stiftet i 1994, tok med kandidater fra mindre partier på sine lister, og de fikk på nytt seks mandater i Riigikogu. De mest høyrenasjonale, som Det russiske partiet i Estland, stilte egne lister og falt ut.

I 2003 hadde russiske velgere i Estland for en stor del funnet innpass i de estiske partiene, fremfor alle Det estiske senterpartiet, og rene minoritetspartier falt for sperregrensen. Det estiske sikkerhetspolitiet skrev i sin årsmelding for 2007 at EÜRP, som da hadde skiftet navn til Konstitusjonspartiet, ble finansiert og styrt av det russiske regimet for å påvirke estisk politikk.

I 2008 slo Konstitusjonspartiet seg sammen med Det estiske venstrepartiet, tidligere ESDTP, og dannet Estlands forente venstreparti. Det oppfattet seg selv som et reformert venstreparti, men representerte i første rekke russisk nasjonalisme og motstand mot Estlands vestvending i utenriks- og sikkerhetspolitikken.

### Omdannelse til Venstrealliansen
Etter Russlands invasjon av Ukraina ble motsetningene mellom etniske estere og russere skjerpet. Estlands forente venstreparti lot gruppen «Sammen» (estisk: *Koos*, russisk: ), som deler det russiske regimets syn på krigen, stille kandidater på sine lister ved parlamentsvalget i 2023. Fremgangen holdt likevel ikke til noe mandat.

Valgsamarbeidet førte til et internt oppgjør i Estlands forente venstreparti. Et interimstyre bestemt å omdanne partiet til Den estiske venstrealliansen, etter modell av de nordiske venstresosialistiske partiene. De fleste av partiets medlemmer ble ekskludert av styret for å kunne gjennomføre endringene i 2024/2025. Eksklusjonene ble kjent ugyldig i 2025.

Den estiske venstrealliansen støtter Estlands NATO- og EU-medlemskap og stiller seg solidarisk med Ukraina.

## Referanser